ՀԻՄՆԱՎՈՐՈՒՄ

«ՉԱՐԵՆՑԱՎԱՆ ՀԱՄԱՅՆՔԻ 2023-2027 ԹՎԱԿԱՆՆԵՐԻ ՀՆԳԱՄՅԱ ԶԱՐԳԱՑՄԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Համայնքի հնգամյա զարգացման ծրագիրը (ՀՀԶԾ) համայնքի սոցիալ-տնտեսական իրավիճակի վերլուծության և առկա հիմնախնդիրների բացահայտման, ֆինանսական, տնտեսական, բնական և մարդկային ռեսուրսների գնահատման արդյունքում նպատակային զարգացման տեսանկյունից ձեռնարկվելիք քայլերի ամբողջությունն արտահայտող փաստաթուղթ է, որը նախատեսում է ռազմավարական կտրվածքով համայնքի հիմնախնդիրների արդյունավետ լուծումը:

Ներկայացվող ՀՀԶԾ-ն առաջիկա հինգ տարիների համար հանդիսանալու է Չարենցավան համայնքի զարգացման համար հիմք հանդիսացող հիմնական փաստաթղթերից մեկը: Ծրագրի նպատակն է ապահովել համակարգային բարեփոխումներ՝ նոր մոտեցումների կիրառմամբ՝ հաշվի առնելով քաղաքացու շահերի և իրավունքների պաշտպանությունը:

ՀՀ Կոտայքի մարզի Չարենցավան համայնքի 2023-2027թթ. հնգամյա զարգացման ծրագիրը մշակվել է՝ հիմք ընդունելով «Տեղական ինքնակառավարման մասին» ՀՀ օրենքի 82-րդ հոդվածի դրույթները, ինչպես նաև համայնքի հնգամյա զարգացման ծրագրի մշակման և կառավարման մեթոդական ուղեցույցը:

ՀՀԶԾ-ն կազմելիս իրականացվել են տվյալների հավաքագրման աշխատանքներ, համայնքի խնդիրների վերհանում, կարիքների գնահատում, անցկացվել են քննարկումներ, արդյունքում սահմանվել են նպատակները և դրանց հասնելու համար անհրաժեշտ գործողությունները:

«Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 4-րդ կետի համաձայն, համայնքի հնգամյա զարգացման ծրագիրը հաստատվում է համայնքի ավագանու կողմից:

ՀԱՄԱՅՆՔԻ ՂԵԿԱՎԱՐ